CELEX: 32006D0002
Language: mt
Date: 2005-12-21 00:00:00
Title: Deċiżjoni tal-Kunsill tal- 21 ta' Diċembru 2005 li temenda d-Deċiżjoni 2004/465/KE dwar il-kontribuzzjoni finanzjarja Komunitarja għal programmi ta' kontroll tas-sajd ta' l-Istati Membri

678               MT               Il-Ġurnal Uffiċjali ta’ l-Unjoni Ewropea                12.12.2008

32006D0002

L 2/4                           IL-ĠURNAL UFFIĊJALI TA’ L-UNJONI EWROPEA                      5.1.2006

                                    DEĊIŻJONI TAL-KUNSILL

                                       tal-21 ta’ Diċembru 2005

              li temenda d-Deċiżjoni 2004/465/KE dwar il-kontribuzzjoni finanzjarja
               Komunitarja għal programmi ta' kontroll tas-sajd ta' l-Istati Membri

                                               (2006/2/KE)

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37
tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew1,

1
          Għadha mhix ippubblikata fil-Ġurnal Uffiċjali.
 ---pagebreak--- 12.12.2008          MT              Il-Ġurnal Uffiċjali ta’ l-Unjoni Ewropea                           679

Billi:

(1)       Il-Politika Komuni tas-Sajd (PKS) tistabbilixxi regoli ġenerali dwar il-konservazzjoni, il-
          ġestjoni u l-isfruttament responsabbli, u l-ipproċessar u t-tqegħid fis-suq ta' riżorsi akwatiċi
          ħajjin.

(2)       Ir-Regolament (KE) Nru 2371/2002 ta' l-20 ta' Diċembru 2002 dwar il-konservazzjoni u l-
          isfruttar sostenibbli ta' riżorsi tas-sajd skond il-Politika Komuni dwar is-Sajd1 issottolinja l-
          ħtieġa li jiġu msaħħa l-kooperazzjoni u l-koordinazzjoni fost l-Istati Membri u mal-
          Kummissjoni sabiex jissaħħaħ il-kontroll u jiġi skoraġġut aġir li jmur kontra r-regoli tal-
          PKS.

(3)       Il-perijodu kopert bid-Deċiżjoni 2004/465/KE2 ser jiskadi fil-31 ta' Diċembru 2005.

(4)       Minħabba diffikultajiet baġitarji u amministrattivi domestiċi, l-Istati Membri li aderixxew
          għall-Komunità fl-1 ta' Mejju 2004 kisbu assistenza finanzjarja Komunitarja limitata ħafna
          taħt l-iskema finanzjarja attwali prevista taħt id-Deċiżjoni 2004/465/KE.

(5)       Il-perspettiva finanzjarja l-ġdida ser tkopri l-perijodu 2007-2013. Sabiex tiġi evitata
          interruzzjoni ta' l-appoġġ finanzjarju Komunitarju, huwa għalhekk meħtieġ li l-assistenza
          finanzjarja disponibbli għall-Istati Membri taħt id-Deċiżjoni 2004/465/KE titkompla matul
          l-2006.

(6)       Jixraq li fid-Deċiżjoni 2004/465/KE jiġu inklużi l-istudju dwar il-kontroll tas-sajd kif ukoll
          arranġamenti mfasslin biex jiffaċilitaw l-implimentazzjoni ta' teknoloġiji ġodda dwar il-
          kontroll.

(7)       Id-Deċiżjoni 2004/465/KE għandha għalhekk tiġi emendata kif meħtieġ,

1
         ĠU L 358, 31.12.2002, p. 59.
2
         ĠU L 157, 30.4.2004, p. 114.
 ---pagebreak--- 680             MT                  Il-Ġurnal Uffiċjali ta’ l-Unjoni Ewropea                  12.12.2008

ADOTTA DIN ID-DEĊIŻJONI:

                                                 Artikolu 1

Id-Deċiżjoni 2004/465/KE qed tiġi hawnhekk emendata kif ġej:

(1)     L-Artikolu 3(2) għandu jinbidel b'li ġej:

        "2.    L-Istati Membri kollha għandhom jippreżentaw il-programm ta' kontroll tas-sajd
               annwali tagħhom sa l-1 ta' Ġunju 2004 għall-2004 u sal-31 ta' Jannar 2005 għall-
               2005 u sal-31 ta’ Jannar għall-2006.".

(2)    Il-punti li ġejjin għandhom jiżdiedu ma' l-Artikolu 4(1):

        "(i)   Arranġamenti amministrattivi maċ-Ċentru Konġunt tar-Riċerka mmirati lejn l-
               implimentazzjoni ta' teknoloġiji ġodda dwar il-kontroll;

        (j)    Studji fuq żoni relatati mal-kontroll imwettqin fuq l-inizjattiva tal-Kummissjoni.".

(3)     L-ewwel sentenza ta’ l-Artikolu 5(1) għandha tinbidel b’li ġej: "L-ammont finanzjarju ta'
        referenza għall-implimentazzjoni ta' l-azzjonijiet li għalihom hija prevista assistenza
        finanzjarja għall-perijodu 2004 sa 2006 għandu jkun EUR 105 miljun".

(4)     Il-punt li ġej għandu jiżdied ma' l-Artikolu 6(2):

        "(d) għall-azzjonijiet imsemmijin fl-Artikolu 4(1)(i) u (j), ir-rata tista' tkun 100% ta' l-
               infiq eliġibbli.".

(5)     Fl-Artikolu 12(2), "31 ta' Diċembru 2008" għandha tinbidel bi "31 ta' Diċembru 2010".
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                         681

(6)      Fl-Artikolu 16(b):

         –     "31 ta' Diċembru 2006" għandha tinbidel bi "31 ta' Diċembru 2007";

         –     il-punt (v) għandu jinbidel b’li ġej:

               "(v) l-impatt tal-kontribuzzjoni finanzjarja fuq il-programmi ta' kontroll tas-sajd tul
                     il-perijodu kollu mill-2001 sa l-2006.".

(7)      Fl-Artikolu 17, "30 ta' Ġunju 2007" għandha tinbidel bi "30 ta' Ġunju 2008".

                                               Artikolu 2

Din id-Deċiżjoni għandha tapplika mill-1 ta' Jannar 2006.

                                               Artikolu 3

Din id-Deċiżjoni hija indirizzata lill-Istati Membri.

Magħmul fi Brussell, 21 ta’ Diċembru 2005.

                                              Għall-Kunsill
                                              Il-President
                                              B. BRADSHAW